sú súčasné vodomery presné, aká je ich chybovosť a ako často ich treba meniť?
v súčasnosti sa za presné považujú vodomery tzv. ultrazvukovej alebo suchobežnej konštrukcie s možnosťou diaľkového odpočtu a zberu dát. vodomery sa v zmysle legislatívy musia meniť každých 5 rokov. hovorí o tom vyhláška č. 161/2019 o meradlách a metrologickej kontrole, ktorej prijatím sa zjednotila doba overovania, aby bolo zabezpečené, že merajú presne a bez chýb.
odpočet na diaľku zabezpečuje väčšiu spravodlivosť medzi vlastníkmi, pretože je presnejší a predchádza chybám pri odpočtoch. vlastníci nemusia byť doma v presne stanovenom čase, odpočet na diaľku je možné bez problémov vykonať cez deň, kedy je väčšina ľudí v práci.